CELEX: E2016P0019
Language: et
Date: 2016-12-14 00:00:00
Title: EFTA kohtult nõuandva arvamuse saamise taotlus, mille Norges Høyesterett esitas 14. detsembril 2016 seoses kohtuasjaga Torbjørn Selstad Thue ja Norra Politsei Föderatsioon (Politiets Fellesforbund) vs. Norra valitsus, mida esindab justiits- ja avaliku julgeoleku ministeerium (kohtuasi E-19/16)

27.4.2017   
            
            
               ET
            
            
               Euroopa Liidu Teataja
            
            
               C 133/3
            
         EFTA kohtult nõuandva arvamuse saamise taotlus, mille Norges Høyesterett esitas 14. detsembril 2016 seoses kohtuasjaga Torbjørn Selstad Thue ja Norra Politsei Föderatsioon (Politiets Fellesforbund) vs. Norra valitsus, mida esindab justiits- ja avaliku julgeoleku ministeerium
   (kohtuasi E-19/16)
   (2017/C 133/03)
   Norges Høyesterett (Norra Ülemkohus) esitas 14. detsembril 2016 EFTA kohtule taotluse (taotlus saabus kohtukantseleisse 14. detsembril 2016) kohtuasjas Torbjørn Selstad Thue ja Norra Politsei Föderatsioon (Politiets Fellesforbund) vs. Norra valitsus, mida esindab justiits- ja avaliku julgeoleku ministeerium, nõuandva arvamuse saamiseks järgmistes küsimustes:
   
               1.
            
            
               Kas aega, mis kulutatakse sõidule tööandja poolt nõutud sellisesse töökohta ja sealt tagasi, mis ei ole töötaja kindel või tavapärane töökoht, ning kui selline sõit leiab aset väljaspool tavapärast tööaega, tuleb direktiivi 2003/88/EÜ artikli 2 tähenduses käsitada tööajana?
            
         
               2.
            
            
               Kuna I küsimuses kirjeldatud sõit ei ole iseenesest piisav, et seda käsitleda tööajana, siis milliseid õiguslikke kriteeriume ja asjakohaseid elemente tuleb arvesse võtta hindamaks, kas sõidule kulutatud aega tuleks sellegipoolest pidada tööajaks? Käesoleva küsimuse osana küsitakse arvamust selle kohta, kas intensiivsuse hindamine tuleks teha lähtuvalt töö hulgast, mis tehti sõidu vältel.
            
         
               3.
            
            
               Kas see mõjutab I ja II küsimuses nimetatud hinnanguid selle kohta, kui sageli täpsustab tööandja töökohta, mis ei ole kindel või tavapärane töökoht?